**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės socialinio būsto *(duomenys neskelbtini)*, Klaipėdoje, nuomininkės N. G. prašymą pakeisti nuomos sąlygas, nes pagal 2018 metų Metinės gyventojo (šeimos) deklaracijos duomenis jos deklaruotas turtas daugiau kaip 25 proc. viršija Paramos būstui įsigyti ar išsinuomoti įstatymo (toliau-Įstatymas) 11 straipsnio 2 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis ši nuomininkė prarado.

**2. Projekto rengimo priežastys ir kuo remiantis parengtas sprendimo projektas.**

2.1. Socialinis būstas *(duomenys neskelbtini)*, Klaipėdoje (2 kambariai, 62,86 kv. m. naudingojo ploto), N. G. 3 asmenų šeimai, sulaukusiai eilės socialiniam būstui buvo išnuomotas 2018-05-14 savivaldybės administracijos direktoriaus įsakymu Nr. AD2-450. Vykdydama Įstatyme nustatytą prievolę, nuomininkė Savivaldybės administracijai pateikė 2018 metų Metinę gyventojo (šeimos) turto deklaraciją. Nagrinėjant duomenis buvo nustatyta, kad socialiniame būste gyvenančių nuomininkų 2018 metais gautos pajamos siekė 14972 Eur. Šią sumą sudaro su darbo santykiais arba jų esmę atitinkančiais santykiais susijusios išmokos, N. G. invalidumo/netekto darbingumo, našlių/našlaičių pensijos. Tai yra, pajamų dydis 62% (daugiau, nei 25 procentais) viršija Įstatymo 11 straipsnio 2 dalies 1 punkte nurodytą nustatytą didžiausią leistiną trijų asmenų šeimos pajamų dydį, gyvenančių Klaipėdos mieste - 9272 Eur.

N. G. nuomojamo socialinio būsto *(duomenys neskelbtini)*, Klaipėdoje, nuomos mokestis už visą nuomojamą plotą yra 53,31 Eur. Pakeitus socialinio būsto nuomos sąlygas, nuomininkė pirmus metus mokėtų 20% didesnę nuomą – 63,97 Eur, o po metų – 133,27 Eur.

Siūloma tenkinti nuomininkės prašymą. Valstybės įmonės Registrų centro Nekilnojamojo turto registro centrinio duomenų banko duomenų bazėje kito jos šeimai nuosavybės teise priklausančio būsto nėra įregistruota. Su nuomos pakeitimo sąlygų pasekmėmis ir galimybėmis nuomininkė ir jos sutuoktinis supažindinti.

**3. Kokių rezultatų laukiama.**

Neigiamų specialistų vertinimų negauta. Savivaldybės tarybai priėmus sprendimą, bus patenkintas nuomininkės prašymas ir užtikrinta jos teisė į tolesnę būsto nuomą rinkos sąlygomis.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė

Parengė

Socialinio būsto skyriaus vyriausioji specialistė

Edita Riekašienė, tel. 39 60 28